MONO:ยุคทองธุรกิจกำลังเริ่มขึ้นแนะซื้อเก็งกำไรเป้าหมาย 4.10 บ.
MONOเชื่อว่ากำไรจะแสดงให้เห็นถึงการเติบโตแข็งแกร่งที่ 354% เทียบช่วงเดียวกันของปีก่อน ในปี 2560 ทั้งนี้ MONO มีแนวโน้มจะบันทึกกำไรพิเศษจากการพลิกกลับของการจ่ายกองทุน USO ในไตรมาส 4/59 ซึ่งเรายังไม่ได้ใส่เข้าไปในประมาณการ อีกประมาณ 80-100 ล้านบาท แนะซื้อเก็งกำไรเป้าหมาย 4.10 บ.
29 ส.ค. 2559

บล.บัวหลวง ระบุในบทวิเคราะห์วันนี้ (29 ส.ค.) ว่า บริษัท โมโน เทคโนโลยี จำกัด (มหาชน) หรือ MONO เป้าหมายเรตติ้งของช่อง MONO29 อยู่ที่ 0.6 ณ สิ้นปี 2559 และ 0.8 ณ สิ้นปี 2560 โดยก่อนหน้านี้เราเชื่อว่าเป้าหมายดังกล่าวคงจะถึงได้ไม่ยาก และมันพิสูจน์แล้วว่าเราคิดถูก
เรตติ้ง MONO ปัจจุบันปรับตัวขึ้นไปเกือบที่จะถึงเป้าหมายสิ้นปีที่ตั้งไว้ ซึ่งล่าสุดเรตติ้ง เพิ่มขึ้นเป็น 0.596 ในเดือนก.ค. จาก 0.529 ในเดือนมิ.ย. จากการใส่ภาพยนตร์ใหม่ๆเข้าไปในผังอย่างต่อเนื่อง อีกทั้งเราเชื่อว่ายังมีช่วงว่างของเรตติ้งระหว่างช่อง MONO29 กับช่องอื่นๆทั้งๆที่เป็นคอนเทนต์เหมือนกัน อาทิ เช่น ทรานส์ฟอร์มเมอร์: ดาร์ค ออฟ เดอะ มูน เรตติ้งอยู่ที่ 6.97 เมื่อออนแอร์บนช่อง 7 เทียบกับ 2.63 บนช่อง MONO29 นั่นหมายความว่ามีโอกาสที่เรตติ้งของMONO จะปรับตัวเพิ่มขึ้นอีก ซึ่งเรตติ้งในช่วงขาขึ้นพิสูจน์ว่า MONO มีความสามารถในการเพิ่มอัตราค่าโฆษณาเฉลี่ยได้ในอนาคต
กำไรไตรมาส 3/59มีแนวโน้มดีอย่างต่อเนื่องหลังจากพลิกเป็นกำไรมาตั้งแต่ไตรมาส 2/59 ซึ่งได้แรงหนุนจากการฟื้นตัวของธุรกิจบริการเสริมบนโทรศัพท์เคลื่อนที่ การบริหารต้นทุนค่าใช้จ่าย, เสถียรภาพของต้นทุนด้านคอนเทนต์, อัตราค่าโฆษณาที่เพิ่มขึ้นอย่างก้าวกระโดดสำหรับช่องดิจิตอลทีวี จากเรตติ้งจากผู้ชมที่สูงขึ้น
ประมาณการกำไรหลักเบื้องต้นไตรมาส 3/59 อยู่ที่ 25 ล้านบาท พลิกเป็นกำไรหลัก เทียบช่วงเดียวกันของปีก่อน และเพิ่มขึ้นก้าวกระโดดที่ 92% เทียบไตรมาสก่อนหน้า เราคาดอัตรายอดจองเวลาโฆษณาไตรมาส 3/59 จะอยู่ที่ 65% หรือทรงตัว เทียบไตรมาสก่อนหน้า นอกจากนี้เราคาดอัตราค่าโฆษณาเฉลี่ยไตรมาส 3/59 อยู่ที่ 2 หมื่นบาทต่อนาที เพิ่มขึ้น 40% เทียบช่วงเดียวกันของปีก่อน และ 5% เทียบไตรมาสก่อนหน้า
เม็ดเงินโฆษณาโดยรวมฟื้นตัวช้ากว่าที่คาด ดังนั้นเป้าหมายรายได้ดิจิตอลทีวีของบริษัทที่ 1.5 พันล้านบาท และประมาณการเดิมของเราที่ 1.4 ล้านบาท น่าจะไปไม่ถึงเป้า นอกจากนี้ภาพยนตร์ไทยเรื่องแรกจากค่ายน้องใหม่ T Moment ได้เลื่อนกำหนดการฉายไปในไตรมาส1/60 เราปรับลดประมาณการรายได้ปี 2559 ลง 13% เพื่อสะท้อนรายได้ดิจิตอลทีวีที่ลดลง
ดังนั้นจึงปรับลดกำไรหลักปี 2559 ลง 59% (มาอยู่ที่ 63 ล้านบาท) อย่างไรก็ตาม เชื่อว่ากำไรจะแสดงให้เห็นถึงการเติบโตแข็งแกร่งที่ 354% เทียบช่วงเดียวกันของปีก่อน ในปี 2560 ทั้งนี้ MONO มีแนวโน้มจะบันทึกกำไรพิเศษจากการพลิกกลับของการจ่ายกองทุน USO ในไตรมาส 4/59 ซึ่งเรายังไม่ได้ใส่เข้าไปในประมาณการ อีกประมาณ 80-100 ล้านบาท